B4-1049, 1052, 1065, 1075, 1077 og 1085/97

Beslutning om Burundi

Europa-Parlamentet,

- der henviser til sine tidligere beslutninger om situationen i Burundi og Great Lakes-omraadet i Afrika,

A. der er bekymret over den vedvarende konflikt i Burundi og de destabiliserende virkninger, som borgerkrigen har for nabolandene,

B. der er foruroliget over den konstante tilfoersel af vaaben til de krigsfoerende parter, haeren og militserne i Burundi, og rystet over de overlagte angreb paa civilbefolkningen begaaet af bevaebnede grupper i Burundi,

C. der er dybt bekymret over regeringens politik med at tvangsflytte befolkningen i mange omraader til omgrupperingslejre, som ofte mangler adgang til tilstraekkelige sanitaere faciliteter og sundhedsforsorg, og som er afskaaret fra humanitaer hjaelp,

D. der henviser til rapporten fra Human Rights Watch om den seneste vaabentilfoersel til de krigsfoerende parter i Burundi, som har bidraget til at udloese alvorlige kraenkelser af menneskerettighederne,

E. der beklager utaetheden og den deraf foelgende ineffektivitet af den ensidige vaabenembargo,

F. der noterer sig visse medlemsstaters rolle eller medvirken i vaabentilfoerslen til denne region og beklager, at der ikke foreligger en EU-politik paa dette omraade,

G. der henviser til, at Raadet og Kommissionen har erklaeret, at der er behov for en regional konference om fred, sikkerhed og stabilitet i Great Lakes-omraadet,

H. der er rystet over den nylige massakre paa hundredvis af civile i Rwanda foroevet af ekstremistiske hutumilitser, som bekraefter graden af manglende sikkerhed i Great Lakes-omraadet,

1. fordoemmer samtlige grusomheder og kraenkelser af menneskerettighederne, som begaas af alle parter mod civilbefolkningen, og opfordrer indtraengende de krigsfoerende parter til omgaaende at standse kamphandlingerne og forhandle en varig fredsaftale;

2. fordoemmer den fortsatte tilstroemning af vaaben til de krigsfoerende parter i Burundi, eftersom disse udgoer en alvorlig trussel imod en fredelig loesning af konflikten og stabiliteten i Great Lakes-omraadet og bidrager til at bringe hundredtusinder af civiles liv i fare;

3. gaar ind for, at der ivaerksaettes en international vaabenembargo imod begge parter i konflikten og opfordrer medlemsstaterne til at tage skridt i dette oejemed;

4. stoetter De Forenede Nationers reaktivering af en undersoegelseskomité for vaabentilfoersel til Great Lakes-omraadet, der skal foretage en undersoegelse af vaabentilstroemningen til Burundi og burundiske borgere i nabolande samt rapportere til FN's Generalforsamling og Sikkerhedsraad med henstillinger om, hvilke foranstaltninger der boer traeffes med henblik paa at standse vaabentilfoerslen til dette ustabile omraade, isaer til Burundi og burundiske borgere i nabolande;

5. opfordrer regeringerne i Burundi og dets nabolande til at tillade udstationering af militaere observatoerer fra FN og Organization of African Unity i lufthavne og andre transportknudepunkter naerved og i Burundi og til at samarbejde med og bistaa disse observatoerer; opfordrer endvidere samtlige parter til at medvirke aktivt i Arusha-forhandlingerne med henblik paa at finde en forhandlingsloesning paa konflikten;

6. kraever, at samtlige EU-medlemsstater forhindrer salg og forsyninger fra deres borgere eller deres territorier eller ved brug af deres fartoejer eller fly, af vaaben og dermed beslaegtet materiale af alle slags, herunder vaaben og ammunition, militaerkoeretoejer, udstyr og reservedele, uanset om det stammer fra deres territorium eller ej, til Burundi;

7. opfordrer Raadet til at goere en aktiv indsats for at sammenkalde til en regional konference om fred, sikkerhed og stabilitet under FN's og OAU's auspicier;

8. opfordrer Raadet til at vedtage en faelles aktion i overensstemmelse med EU- traktatens artikel J.3 for at fremme national forsoning, retsstatsprincipperne, menneskerettighederne og demokratiet i landene i dette omraade;

9. paalaegger sin formand at sende denne beslutning til Raadet, Kommissionen, FN's og OAU's generalsekretaerer, regeringerne i de centralafrikanske lande og medformaendene for Den Paritetiske Forsamling AVS-EU.